# Brou primitiu

### De Viquipèdia

S'entén per brou primitiu a una dissolució aquosa de composició complexa de matèria orgànica i inorgànica present a la Terra abans de l'aparició dels primers éssers vius i d'on es va originar l'aparició de sistemes autopoiètics.

## [edita] Història

Després que Louis Pasteur refutés gairebé de forma incontestable la teoria de la generació espontània, seguint els passos deixats de Spallanzani i altres que el precediren, es va plantejar la necessitat de resoldre l'origen de la vida des d'un punt de vista no espontani. La vida doncs s'havia d'haver generat en un ambient primigeni on determinades condicions ambientals, fisiques i químiques, principalment, poguessin generar éssers vius a partir de la matèria inert.

El rus Alexander Oparin va ser un dels pioners en aquest camp publicant el 1894 el llibre L'origen de la vida uns pocs anys després que Charles Darwin publiqués L'origen de les espècies. Oparin integrà coneixements de l'època sobre biologia, paleontologia, química, geologia i astronomia en un intent per a explicar l'origen de la vida des d'un punt de vista no espontani. Postulà que la vida s'havia generat per partícules col·loidals proteíniques que es varen anar agregant formant el que va anomenar coacervats. Això succeí en un brou primitiu. Després de la formació del planeta Terra aquest es va anar refredant progressivament fins fa uns 5.000 milions d'anys en que la temperatura de la Terra va permetre l'aparició de grans masses d'aigua líquida a la seva superfície. Oparin suposava que aquesta aigua era rica en substàncies orgàniques.

El físic alemany Erwin Schrödinger (¿Que es la vida? L'aspecte físic de la vida) aportà a la teoria del brou primitiu la idea de que els essers vius havia de seguir les lleis ja establertes per la ciència i que probablement n'hauriem de descobrir de noves. Eliminà l'aspecte més esoteric de la creació de la vida a la Terra reafirmant el materialisme biològic.

Joan Oró aportà algunes novetats sintetitzant adenina a partir d'una mescla que contenia compostos orgànics més simples, aigua i gasos i aplicant descàrregues elèctriques d'alt voltatge, a partir dels treballs de Miller i col·laboradors. Intentava reproduir les condicions de la Terra primitiva. L'adenina és un dels components imprescindibles dels àcids nucleics presents en tots i cadascun dels éssers vius i virus que actualment pervivim a la Terra.

Obtingut de "http://ca.wikipedia.org../../../b/r/o/Brou_primitiu.html"

Categories: Astrobiologia | Biologia

##### Views

- Article
- Discussió
- Revisió actual

##### Cerca